ওয়েব ডেস্ক: একজন সেভেন রেসকোর্সের বাসিন্দা। অন্যজনের ঠিকানা কলকাতার ফুটপাথ। তাঁদের দুজনের আকাশ ও পাতালের তফাত থাকলেও কোথাও তাঁদের মিল হয়ে যায় মাটিতে।
 
প্রধানমন্ত্রী নরেন্দ্র মোদী আর অশীতিপর মেরি হেমব্রমের ভাবনাটা প্রায় একই। একজন স্বচ্ছ ভারত গড়ার স্লোগান নিয়ে এগোচ্ছেন। অন্যজন বছরের পর বছর নিঃস্বার্থ ভাবে  নিজের এলাকা সাফসুতরো রাখেন। তার জন্য কোনও সরকারি নিয়মের প্রয়োজন হয়না। কোটি টাকার বিজ্ঞাপনে সচেতনতা বাড়ানোর প্রয়োজনও হয়না। নিজের তাগিদে পরিস্কার রাখেন রাস্তার ফুটপাথ।